Pleitooreenkoms oorweeg ná pa seun doodskiet | Maroela Media
Emmanuel Tshabalala in die hof. (Foto: ANA)
Die saak teen Emmanuel Sibusiso Tshabalala, wat sy 16-jarige seun Luyanda buite sy skool in Ennerdale doodgeskiet het, is Dinsdag in die Lenasia-landdroshof uitgestel.
Dié uitstel is Dinsdag aangevra aangesien 'n pleitooreenkoms en proefverslag eers opgestel moet word voordat enige hofverrigtinge kan voortgaan.
Tshabalala staan tans tereg op 'n aanklag van moord nadat hy sy seun op 5 Junie verlede jaar op die perseel van die Norman Secondary School doodgeskiet het. Hy beweer hy het sy seun per ongeluk geskiet toe hy hom vir 'n kaper aangesien het.
Die staat het Dinsdag uitstel gevra nadat hulle 'n brief van die direktoraat van openbare vervolging ontvang het wat bevestig dat die staat én die verdediging 'n ooreenkoms oor die aanklag en vonnis bereik het.
Landdros Maggie van der Merwe het aan Tshabalala verduidelik dat die saak vir minstens ses weke uitgestel sal word vir die opstel van 'n pleitooreenkoms en proefverslag.
"Daar was 'n brief van die direktoraat wat sê albei partye het 'n ooreenkoms oor 'n aanklag en vonnis bereik. Dit moet egter nog opgestel word en daar is ooreengekom dat 'n maatskaplike werker se verslag intussen opgestel sal word oor die uitwerking van die voorval op familielede."
Die verdediging het voorgestel dat Tshabalala aangekla word van strafbare manslag eerder as moord.
Die saak is tot 23 April uitgestel. "As alles goed gaan, sal hierdie saak dan afgehandel word," het Van der Merwe in die hof gesê.
As hy n vonnis kry moet dit n opgeskorte een wees sonder tronk straf veral as hy geen vorige oortredings het nie dit was nie met opset gewees dat ht sy seun geskiet het nie kyk hoe gaan dit in die land wel dit is my siening.
Die pa en die familie het genoeg gely agv die ongeluk. Hoekom n man probeer beskuldig van moord of manslag as dit sonder opset gebeur het. Daar is hordes moorde wat ondersoek moet word in SA terwyl die polisie hul ophou met n saak soos hierdie. Gaan my verstand te bowe.
Ek se nog laat die Pa vry. Hy het sy seun perongeluk geskiet. In ons land is almal op hulle senuwees oor hi jackings en so aan en soos dit is het hy aan die slaap geraak in sy voertuig terwyl hy vir sy seun gewag het. Ek voel regtig jammer vir hom! Watse pa sal sy eie seun net wil dood skiet?